Sindhu S
sindhus@live.in 2013
Ekaterina Gerasimova
kittykat3756@gmail.com 2013
Michael Hill
mdhillca@gmail.com 2013
A Terminál lapjainak hozzáadása, eltávolítása és átrendezése.
Kelemen Gábor
kelemeng at gnome dot hu 2013.

# Lapok kezelése

A lapsáv a több nyitott lapot tartalmazó Terminál ablak tetején jelenik meg, és egy gombsorozatra hasonlít, amelyekre kattintva válthat a lapok között. Több lapot nyithat a Terminálban végzett munkája rendszerezésére. Ez lehetővé teszi több tevékenység végzését, például programok futtatását, könyvtárak tallózását és szövegfájlok szerkesztését egyetlen Terminál ablakban.

# Új lap megnyitása

Új lap megnyitása az aktuális Terminál ablakban:

Válassza a Fájl Lap megnyitása menüpontot.

Ennek alternatívájaként a Shift Ctrl T kombináció megnyomásával is megnyithat új lapot.

# Lap átnevezése

Minden lap automatikusan kap címet. A lapokat egyenként át lehet nevezni:

Válassza a Terminál Cím beállítása menüpontot.

Írja be a kívánt Címet. Ez felülírja a terminálparancsok által beállítandó címeket.

A lapok címét nem lehet visszaállítani az automatikusan beállítottra. A cím megjelenítéséhez engedélyeznie kell a terminálparancsoknak a cím beállítását a Profil beállításai között.

Nyomja meg az OK gombot.

# Lap eltávolítása

Meglévő lap bezárása az aktuális Terminál ablakban:

Válassza a Fájl Lap bezárása menüpontot.

Ennek alternatívájaként a lap jobb felső sarkában lévő × gombra is kattinthat, vagy a lap helyi menüjéből kiválaszthatja a Lap bezárása menüpontot is.

# Lapok átrendezése

Lapok sorrendjének megváltoztatásához egy ablakban:

Kattintson, és tartsa lenyomva a bal egérgombot a lapon.

Húzza a lapot a kívánt helyre a többi lap között.

Engedje fel az egérgombot.

A lap az elengedési helyhez legközelebbi helyre kerül, közvetlenül a megnyitott lapok mellé.

Ennek alternatívájaként a lapokat áthelyezheti a lap helyi menüjének Lap mozgatása balra és Lap mozgatása jobbra pontjainak kiválasztásával is. Ezek lap pozícióját egyszerre egy hellyel fogják megváltoztatni.

# Lap másik Terminál ablakba mozgatása

Ha egy lapot az egyik ablakból a másikba szeretné mozgatni:

Kattintson, és tartsa lenyomva a bal egérgombot a lapon.

Húzza a lapot az új ablakba.

Helyezze az új ablakban lévő lapok mellé.

Engedje fel az egérgombot.

Egy lapot egyik ablakból másikba mozgathat a lap áthúzásával a GNOME Shell Tevékenységek sarkába. Ekkor megjelenik az összes nyitott Terminál ablak. Ezután a lapot ráejtheti a kívánt Terminál ablakra.

# Lap áthelyezése új Terminál ablak létrehozásához

Új ablak létrehozásához meglévő lapból:

Kattintson, és tartsa lenyomva a bal egérgombot a lapon.

Húzza ki az ablakot az aktuális Terminál ablakból.

Engedje fel az egérgombot.