Sindhu S
sindhus@live.in 2013
Ekaterina Gerasimova
kittykat3756@gmail.com 2013
Michael Hill
mdhillca@gmail.com 2013
Προσθήκη, αφαίρεση και αναδιάταξη των καρτελών του Τερματικού.
Δημήτρης Σπίγγος
dmtrs32@gmail.com 2013

# Διαχείριση καρτελών

Η γραμμή καρτελών εμφανίζεται στην κορυφή ενός παραθύρου Τερματικού που έχει πολλαπλές καρτέλες ανοικτές σε αυτό που φαίνεται ως μια γραμμή κουμπιών, όπου μπορείτε να πατήσετε για να αλλάξετε μεταξύ καρτελών. Μπορείτε να ανοίξετε πολλαπλές καρτέλες για να διαχειριστείτε την εργασία σας στο Τερματικό. Αυτό θα επιτρέψει τις πολλαπλές εργασίες με ενέργειες όπως εκτέλεση προγραμμάτων, περιήγηση καταλόγων και επεξεργασία αρχείων κειμένου σε ένα ενιαίο παράθυρο Τερματικού.

# Άνοιγμα νέας καρτέλας

Για να ανοίξετε μια νέα καρτέλα μέσα στο τρέχον παράθυρο του Τερματικού:

Επιλέξτε Αρχείο Άνοιγμα καρτέλας.

Εναλλακτικά, για το άνοιγμα μιας νέας καρτέλας μπορείτε να πατήσετε Shift Ctrl T.

# Μετονομασία καρτέλας

Κάθε καρτέλα έχει έναν αυτόματα εκχωρημένο τίτλο. Μπορείτε να μετονομάσετε τις καρτέλες μεμονωμένα:

Επιλέξτε Τερματικό Ορισμός τίτλου….

Εισάγετε τον επιθυμητό Τίτλο που θα χρησιμοποιήσετε, εισάγετε το επιθυμητό όνομα για την καρτέλα. Αυτό θα αντικαταστήσει οποιουσδήποτε τίτλους που θα μπορούσαν να οριστούν από τις εντολές τερματικού.

Δεν είναι δυνατό να αναιρέσετε έναν τίτλο αφού οριστεί για μια καρτέλα. Για να δείτε τον τίτλο, χρειάζεται να επιτρέψετε στους τίτλους εντολών τερματικού να εμφανίζονται στις Προτιμήσεις κατατομής.

Πατήστε στο Εντάξει.

# Αφαίρεση καρτέλας

Για να κλείσετε μια υπάρχουσα καρτέλα μέσα στο τρέχον παράθυρο του Τερματικού:

Επιλέξτε Αρχείο Κλείσιμο καρτέλας.

Εναλλακτικά, μπορείτε να πατήσετε στο × στην πάνω δεξιά γωνία της καρτέλας ή δεξιοπατήστε στην καρτέλα και επιλέξτε Κλείσιμο καρτέλας.

# Αναδιάταξη καρτελών

Για να αλλάξετε την σειρά των καρτελών σε ένα παράθυρο:

Πατήστε και κρατήστε πατημένο το αριστερό πλήκτρο του ποντικιού στην καρτέλα.

Μετακινήστε την καρτέλα στην επιθυμητή θέση μεταξύ των άλλων καρτελών.

Απελευθερώστε το πλήκτρο του ποντικιού.

Η καρτέλα θα τοποθετηθεί στην πλησιέστερη θέση όπου απελευθερώσατε την καρτέλα, αμέσως δίπλα στις άλλες ανοιχτές καρτέλες.

Εναλλακτικά, μπορείτε να αναδιατάξετε μια καρτέλα δεξιοπατώντας σε μια καρτέλα και επιλέγοντας Μετακίνηση καρτέλας αριστερά για να μετακινήσετε την καρτέλα στα αριστερά ή Μετακίνηση καρτέλας δεξιά για να μετακινήσετε την καρτέλα στα δεξιά. Αυτό θα αναδιατάξει τη θέση της καρτέλας μετακινώντας την μια θέση τη φορά.

# Μετακινήστε μια καρτέλα σε ένα άλλο παράθυρο του Τερματικού

Εάν θέλετε να μετακινήσετε μια καρτέλα από ένα παράθυρο σε ένα άλλο:

Πατήστε και κρατήστε πατημένο το αριστερό πλήκτρο του ποντικιού στην καρτέλα.

Μεταφέρτε την καρτέλα στο νέο παράθυρο.

Τοποθετήστε την δίπλα από άλλες καρτέλες στο νέο παράθυρο.

Απελευθερώστε το πλήκτρο του ποντικιού.

Μπορείτε να μετακινήσετε μια καρτέλα από ένα παράθυρο σε ένα άλλο μεταφέροντας την καρτέλα στην καυτή γωνία Ενέργειες του κελύφους GNOME. Αυτό θα αποκαλύψει καθένα από τα ανοικτά παράθυρα του Τερματικού. Μπορείτε να απελευθερώσετε την καρτέλα που κρατάτε πάνω από το επιθυμητό παράθυρο του Τερματικού.

# Μετακίνηση μιας καρτέλας για τη δημιουργία ενός νέου παραθύρου του Τερματικού

Για τη δημιουργία ενός νέου παραθύρου από μια υπάρχουσα καρτέλα:

Πατήστε και κρατήστε πατημένο το αριστερό πλήκτρο του ποντικιού στην καρτέλα.

Μεταφέρτε την καρτέλα έξω από το τρέχον παράθυρο του Τερματικού.

Απελευθερώστε το πλήκτρο του ποντικιού.