Sindhu S
sindhus@live.in 2013
Ekaterina Gerasimova
kittykat3756@gmail.com 2013
Mi az, hogy terminál?
Kelemen Gábor
kelemeng at gnome dot hu 2013.

# A terminál bemutatása

A Terminál a GNOME terminálprogramja. A következő kifejezések és leírásaik segíteni fogják a Terminál és képességeinek megismerését.

# A terminál

A terminál a számítógép egy szövegbeviteli pontja, amelyet parancssori felületnek (CLI) is nevezünk.

# Fizikai terminálok

Az IBM 3270, VT100 és sok más hardverterminálok voltak, amelyeket már nem gyártanak fizikai eszközként. Ezen terminálok helyettesítőjeként szolgálnak a terminálemulátorok.

# Terminálemulátorok

Emulálásnak nevezzük egy program képességét egy másik program vagy eszköz viselkedésének utánzására.

A tty néven is ismert terminálemulátor egy olyan program, amely egy videoterminált emulál a grafikus felhasználói felületet használó modern számítógépeken, és interaktív hozzáférést biztosít a csak parancssori környezetben futó programokhoz. Ezek az alkalmazások futhatnak ugyanazon a számítógépen, vagy egy telnet, ssh vagy betárcsázós kapcsolaton elért távolin.

# VTE

A virtuális terminálkörnyezet (VTE) egy olyan terminálemulátor, amely grafikus környezetben emulál egy szöveges terminált. A Terminál nagyrészt a VTE-n alapul. A VTE olyan felületi elemeket tartalmaz, amelyek egy teljes funkcionalitású terminálemulátort valósítanak meg.

# Parancsértelmező

A parancsértelmező egy olyan program, amely a terminálban parancsok vagy más programok meghívására vagy elindítására ad lehetőséget. Ezen kívül lehetővé teszi könyvtárak tartalmának megjelenítését és tallózását is. A népszerű parancsértelmezők közé tartozik a Bash, rsh, tsh, fish.

# Escape sorozatok

Az Escape sorozat egy olyan karaktersorozat, amelyet adatok jelentésének megváltoztatására használnak a terminálban. Az Escape sorozatok akkor használatosak, amikor a számítógépnek csak egy csatornája van információk oda-vissza küldésére. Az Escape sorozatok használatával lehet megkülönböztetni a parancsként végrehajtandó vagy tárolandó és megjelenítendő információként küldött adatokat.

# Prompt

A prompt vagy parancsprompt egy karaktersorozat, amellyel a parancssori környezetben a parancsértelmező jelzi, hogy készen áll a parancsok fogadására.

A prompt általában a $, %, # vagy > karakterekre végződik, és információkat tartalmaz az aktuális munkakönyvtár elérési útjáról. Unix alapú rendszereken általában $ vagy # a felhasználó szerepétől függően: $ normál felhasználó, # root esetén.

# Parancs

A prompt mögé végrehajtási céllal beírt szöveget parancsnak nevezzük. Ez a program nevéből és a viselkedésének módosítása érdekében beírt további paraméterekből épül fel.